text: تحذير: يمنع إعادة استخدام المحتوى بأي شكل مرئي أو مسموع أو مقروء دون الحصول على ترخيص، تحت طائلة الملاحقة والحذف من يوتيوب و غوغل (سترايك)
text: #000002
text: قضية هذه البنت غيرت قانون امريكا! (قضايا تم حلها 2021 )
text: #000004
text: سكطعش9 أكتوبر، 2021قضايا تم حلها, قصص رعب3 تعليقات
text: #000005
text: سمانثا جوزيفسون بنت عاشت ودرست الثانوية في ولاية نيوجرسي الامركيية، وفي سنة 2015 انهت دراستها الثانوية والتحقت بجامعة كارولينا الجنوبية، سمانثا كانت بنت لطيقة وودودة جداً وناجحة بكل شي بتعمله بحياتها، والاشياء الي كانت تعملها كتيرة كتير.
text: #000007
text: كانت عضوة في نادي نسائي مختص بتطوير النفس وتوعية الناس باهمية العطاء والاعمال الخيرية والتحفيز على النجاح الاكاديمي، وكمان سمانا راحت درست في برشلونة في اسبانيا، وفوق الاشياء هي كلها سمانثا كانت بتشتغل دوام جزئي في مطعم اسمه liberty tap room.
text: #000008
text: وفي يوم 28 مارس 2019 سمانثا كانت سهرانة مع اصدقائها في كولومبيا، بعد فترة قصيرة سمانثا تركتهن وطلعت من المكان الي هي فيه وراحت على بار تاني قعدت لحالها لحد ما صارت الساعة 1 سمانثا طلبت اوبر لحتى يوصلها على بيتها الي مع الاسف ما وصلت عليه وصار شيء ما حدا كان متوقعه نهائياً
text: #000011
text: رفقاتها بالسكن الجامعي كمان انشغل بالهن عليها لانو مارجعت عالبيت من ليلة امبارح وهي موجودة بالشغل، لذلك نزلوا رفقاتها عالشارع وتحديداً على اخر منطقة كانت فيها وصاروا يدوروا عليها ويسألو الناس اذا حدا شافها او لا وصاروا يوزعوا صورها لحتى اذا في حدا شافها يتعرف عليها بس مع الاسف بعد بحث ساعات طويلة ما كان في أثر الها ابداً، وهون اضطروا انهم يبلغوا الشرطة عن اختفاء صديقتهم وهون كانت الساعة 1:30
text: #000013
text: لما صارت الساعة 3:30 يعني بعد ساعتين من التبليغ على اختفاء سمانثا في صياد كان موجود في منطقة ريفية اسمها كلارندون وبعيدة حوالي 105 كيلو متر عن المكان الي كانت موجودة فيه سمانثا اخر مرة بمنطقة ترابية عم يصطاد بشكل طبيعي، وفجأة بشوف بالمكان الي عم يصطاد فيه جثة بنت،
text: #000014
text: الصياد بلغ عمدة المنطقة هي وبعدين وصل الخبر للشرطة الي كانو عم يدوروا على سمانثا فكان عندهم شكوك انو ممكن تكون هي جثة سمانثا لما شافوا جثة وشافوا مواصفاتها وملامحها، راح الشك وتأكدوا مية بالمية انها جثة سمانثا
text: #000017
text: اثناء تشرح الجثة او الفحص الطين اكتشفوا انو سمانثا مطعونة 120 طعنة في كل مكان في جسمها والناس الي كانوا مسسؤولين عنها قالو انو ممكن يكون العدد اكتر من هيك بكتير بس لما وصلوا لهالرقم وقفوا عد لانو مارح يفيدن العدد الكامل بالتقرير
text: #000018
text: مع الاسف سمانثا توفت قبل ما توصل لتخرجها من الجامعة الي كان باقي عليها اقل من شهرين بس، وصل الخبر لاهلها ووصلت جثتها لاهلها ودفنوها
text: #000020
text: هلا نجي للجزء الاهم مين قتلها وشلون قتلها ؟
text: #000023
text: بدأت الشرطة بالتحقيقات لحتى يوصلوا للفاعل واثناء التحقيق باوراق سمانثا وحسابتها، اكتفشوا انو في شخص حاول مرتين يسحب مصاري من حسابها بالبنك والمحاولتين فشلوا لانو الشخص الي عم يستخدم الكرت ما عندو كلمة السر، ومن بعدها صار شغلتين وحدة كويسة ووحدة مو كويسة.
text: #000024
text: الشغلة الكويسة كانت انو الحمدالله في اختراع اسمو كاميرات مراقبة كانت مصورة الشخص الي حاول يسحب مصاري من الكرت بس الشغلة الي مو كويسة انو هاد الشخص كان مقنع ومغطي كل ملامحه ومو واضح مين هو
text: #000025
text: لذلك راحو على كاميرات المراقبة الي موجودة في الشارع الي كانت موجودة فيه اخر مرة ، وفعلاً كانت سمانثا واضحة بالفيديو وهي عم تطلب اوبر، وبعدها في سيارة امبالا سودة بتجي بتصف قدامها واعتقد انو سمانثا فكرت انو هي السيارة هي الاوبر الي طلبته لانو اول ما شافت السيارة فتحت باب المقعد الخلفي و دخلت للسيارة، ومع الاسف هي السيارة هي مو الاوبر الي طلبته.
text: #000026
text: الشي المنطقي حالياً هو انهن يوصلوا لصاحب السيارة الي ركبت فيها وفعلاً بعد 25 ساعة من اختفاء سمانثا شرطي من شرطة كولومبيا شاف سيارة مواصفتها نفس مواصافت السيارة المطلوبة، راح الشرطي لعند الشخص الي بالسيارة وطلب منه انو ينزل لحتى يحكي معه، بالبداية كان متعوان الشخص وكان عم يتصرف بشكل طبيعي، بس أول ما قلو الشرطي انو سيارتك مشتبه فيها او مواصفات سيارت هي نفس مواصفات السيارة الي عم ندور عليها فوراً هرب ترك الشرطي والسيارة وصار يركض
text: #000027
text: بعد مطاردة قصيرة ما دامت كتير الشرطة مسكت الشخص هاد الي اسمه ناثينيال ديفيد رولاند ديفد كان عمره 24 سنة بعد ما مسكوه ومسكوا السيارة وهنن عم يفتشوها شافوا انو فيها مواد تنظيف ومعقمات وكمان كان فيها دم بكمية كبيرة وكمان كان فيها موبايل سمانثا
text: #000028
text: واكتشفوا كمان انو السيارة فيها نظام قفل لحماية الاطفال كان مفعل، هاد النظام بيمنع الباب من انو ينفتح من داخل السيارة حصراً لازم تنزل وتفتح الباب من برا لحتى ينفتح، هاد الشي خلا الشرطة تقول انو هاد السبب الي منع سمانثا من انها تهرب من السيارة لما ركبت فيها وعرفت انها مو الاوبر الي طلبته.
text: #000029
text: الشرطة عم تحليل للدم دي ان اي للدم واكتشفوا انه فعلا دم سمانثا، واعتقلوا ديفد رولاند بتهمة الخطف والقتل.
text: #000030
text: والموضوع ما كان كتير محتاج تحقيق لحتى يثبتوا انو ديفيد رونالد هو المجرم ، لانو الدي ان اي تبع سمانثا كان موجود بكل مكان بالسيارة وشافوا بصمات ايدها على شباك السيارة ودمها كان موجود على علب مواد التنظيف وحتى تحت اظافر ديفيد رونلاد
text: #000031
text: بعد ما صار الوضع واضح مية بالمية انو المجرم هو ديفد رونالاد، صارت الشرطة تفتش بيته والناس الي حواليه وبطريقة ما وصلوا لبيت حبيبة ديفد وشافوا انو دم سماثا موجود في البيت،وكان موجود على اداة قطع فيها شفرتين، كان دم سمانثا عليها و كانت مرمية بالزبالة الله يكرمكم ونفس الاداة هي كان عليها شعرة من شعر سمانثا لذلك الشرطة رطبت هي الاداة بالجروح الطعنات الي كانوا في جسمها وقالت انو على الاغلب هي الاداة الي استخدمها في ق تل سمانثا
text: #000032
text: ولما صار وقت المحكمة حبيبته الي اسمها ماريا اعترفت بكل شي وقالت للشرطة اشياء جداً مهمة بخصوص القضية وحكتلهن تصرفات رولاند في يوم الحادثة وبعدها،
text: #000033
text: في ليلة 28 مارس يعني الليلة الي ماتت فيها سمانثا، ديفد كان نايم عند ماريا بالبيت، فجأة بتصحى ماريا من النوم ما بتشوف ديفد بالبيت، اول شي الموضوع ما زعجها لانو هي مو أول مرة بيعمل هيك ديفد متعود دائماً يروح على المكان الي كانت موجودة فيها سمانثا لانو فيه المقاهى والبارات الخخ، فكان يروح لهنيك يتسلى، لذلك ما انزعجت لانو تركها وراح بس انزعجت لانو كان المفروض يكون موجود معها هي الليلة لحتى يوصلها على شغلها بماكدولاندذ الي ببلش الساعة 7 الصبح، واذا ما رجع ديفد مارح تقدر لانو كانت عاطيته الكنزة الي بتلبسها بالشغل لحتى يغسلها ويرجعلها ياها وكمان كانت قبعتها بقيانة بالسيارة معه فحصرا لازم يرجع هو لحتى تقدر تروح عالشغل
text: #000034
text: رجع عالبيت ديفد بس كان متاخر وماريا ما قالت اي ساعة بالضبط رجع لانها ما بتتزكر لانها كانت مزعوجة منه كتير لانو تاخرت عالشغل، لما أول شي سألته عن الكنزة الي عساس رح يغسلها ماكانت معه، وبعد ما سالته عنها رجع راح من البيت ورجع بعد عشر دقايق جابها معه بس كانت مبلولة وكمان راحت لحتى تجيب القبعة الي كانت بالسيارة مالقتها سالته عنها قللا انو تخلص منها قالتو ليش تخلص منها قالا لانو كان عليها دم قالتلو ليش كان عليها دم قلها كلي هو وسكتي مو شغلك (هذه الجملة للدعابة فقط )
text: #000035
text: لما طلعت معه بالسيارة شافت انو في دم بالسيارة سالته مرة تانية عن سبب وجود الدم ما كان يجاوبها ووصلها على شغلها الساعة 7 و45 يعني كانت متاخرة 45 دقيقة عالشغل، وصلها وراح، وكان المفروض يرجع لما يخلص دوامها لحتى ياخدها من الشغل ومارجع لذلك ماريا طلبت سيارة او ركبت مواصلات وراحت عالبيت وكانت معصبة منه كتييرر
text: #000036
text: دخلت عالبيت عملت دوش وطلعت لما طلعت شافت انه ديفد عم يغسل سيارته وينضفها وطبعاً اي شي كانت تساله عليه ما يجاوبها يقلها هاد الموضوع ما يخصك
text: #000037
text: ونفس الليلة راحو ماريا ودفيد على بيت اهل ماريا زيارة، بس هالمرة ماريا هي الي كانت عم تسوق السيارة، بالطريق ديفد لبس كفوف او قفزات طبية ، وطالع الاداة الي فيها شفرات وصار يمسحها ويحاول ينضفها
text: #000038
text: ولما رجعوا عالبت وراح ديفد وضلت ماريا لحالها بالبيت شافت على الاخبار قصة سمانثا وشافت الفيديو الي ظهرت فيه سمانثا وهي عم تركب سيارة ديفد وطبعا عرفت السيارة انو هي سيارته وصارت تربط الاحداث الي صارت معهن كلها وعرفت انو هو الفاعل، وماريا قالت للشرطة انها ما اتصلت بالشرطة ولا حكت عن الموضوع اول ما عرفته لانو كانت خايفة على صحتها وصحة بنتها الصغيرة يعني خافت اننو ديفد يأذيها اذا بلغت عنه لذلك ما بلغت
text: #000039
text: اذا بتتزكروا قبل شوي قلتكن انو موبالي سمانثا كان مع ديفد بالسيارة، وفعلاً كان معه طول الوقت والشرطة قدرت تعرف هالشي من خلال ابراج الشبكة والجي بي اس شافو انو موبايل سمانثا وموبايل ديفد كانو مع بعض في نفس الطريق لحد ما موبايل سمانثا طفي وموبايل ديفد ضل شغال لحد ما وصل على المكان الي شافوا فيه جثة سمانثا، وبعدين رجع اشتغل موبايل سمانثا مرة تانية عند محل لبيع موبايلات، طبعا في كاميرات مراقبة صورت دفيد وهو داخل على هالمحل وكان عم يحاول يبيع الموبايل بقمية 300 دولار بس البياع رفض وعرض عليه مبلغ 125 دولار بس لذلك ما باعوا ياه وضل معه
text: #000040
text: وانتهت جلسة المحكمة بانو القاضي حكم على دفيد بالسجن الى مدى الحياة في مؤسسة اصلاحية.
text: #000042
text: وقضية سمانثا خلت الكونجرس الامريكي يصدر قانون جديد، لانو بعد ما توفت سمانثا اهلها عملوا حملة يوعوا فيها الناس عن الخدمات الي بتقدملك سيارات مشتركة الي هي متل خدمات اوبر والخخ، كانوا عم يحكوا قصة بنتهن ويقولوا انو هاد الموضوع لازم يلاقولوه حلة لحتى ما تتكر قضيةبنتهن مع غير حدا لازم يلاقو حل للناس بخصوص الامور هي
text: #000043
text: وبناء على هي الحملة قرروا انهم يصدروا قانون بانو كل السيارات الي رح تصير اوبر لازم يكون فيها باركود من برا السيارة بيقدر الزبون الي طلب السيارة يعمل سكان للكود ويتاكد اذا هي السيارة هي فعلاً السيارة الي طلبها أو لا
text: #000044
text: sildenafil citrate tablets ip 50 mg
text: #000049
text: [...] viagra sildenafil 25mg [...]
text: #000050
text: الغرفة 348! قصص رعب مكتوبة طويلة - سكطعش
text: #000051
text: [...] شاهد ايضاً:قضايا تم حلها 2021 قضية هذه البنت غيرت قانون امريكا! [...]
text: #000052
text: اترك ردّاًإلغاء الرد
text: #000053